stanford-oval/wikipedia huggingface dataset:
Euroopan kansanpuolueen nuoret

| Euroopan kansanpuolueen nuoret> Youth of the European People’s Party |
| --- | --- |
  
  
  
Perustettu:  1997
Puheenjohtaja:  Lídia Pereira
Pääsihteeri:  Heidi Hanhela
Ideologia:  kristillisdemokratia konservatismi liberaalikonservatismi
Poliittinen kirjo:  keskusta-oikeisto
Toimisto:  Rue du Commerce 10, B-1000 Bryssel, Belgia
Värit:        sininen       keltainen       vihreä       musta 
Kansainväliset jäsenyydet:  Euroopan kansanpuolue
Kotisivu:  youthepp.eu
Infobox OKNimi-testi OK: 
Euroopan kansanpuolueen nuoret (engl. Youth of the European People's Party, lyh. YEPP) on Euroopan kansanpuolueen eurooppalainen nuorisojärjestö. Järjestö on perustettu vuonna 1997 ja se on keskusta-oikeistolaisten poliittisten nuorisojärjestöjen yhteistyöelin. YEPP on Euroopan suurin poliittinen nuorisojärjestö. Järjestöön kuuluu yhteensä 63 nuorisojärjestöä 39 maasta. YEPP:in hallitus valitaan kaksivuotiskaudelle. YEPP:in puheenjohtaja on ollut vuodesta 2018 lähtien portugalilainen Lídia Pereira.
Puheenjohtajat

1997–1999: Fredrik Reinfeldt (Ruotsi)
1999–2001: Michael Hahn (Saksa)
2001–2003: Rutger-Jan Hebben (Alankomaat)
2003–2005: Daniel Bautista (Espanja)
2005–2007: David Hansen (Norja)
2007–2009: Ioannis Smyrlis (Kreikka)
2009–2011: Laurent Schouteten (Ranska)
2011–2013: Csaba Dömötör (Unkari)
2013–2017: Konstantinos Kyranakis (Kreikka)
2017–2018: Andrianos Giannou (Romania)
2018 (vt.): Jim Lefebre (Itävalta)
2018–: Lídia Pereira (Portugali)
Aiheesta muualla

Euroopan kansanpuolueen nuorten verkkosivut
Erotica (kappale)

| ”Erotica” Madonna |
| --- | --- | --- |

Singlen tiedot
 Albumilta: Erotica
 Äänitetty : 1992
 Julkaistu: syyskuu 1992
 Tuottaja(t): Madonna, Shep Pettibone
 Tyylilaji: dancepop
 Kesto: 05.18
 Levy-yhtiö: Maverick, Warner Bros., Sire
Madonnan muut singlet
| ”This Used to Be My Playground” 1992 | ”Erotica” 1992 | ”Deeper and Deeper” 1992 |
Erotica on yhdysvaltalaisen poplaulajan Madonnan ensimmäinen singlejulkaisu hänen viidenneltä studioalbumiltaan Erotica. Kappaleen tuottivat Madonna itse ja Shep Pettibone, ja se julkaistiin maailmanlaajuisesti syyskuussa 1992. Kappale menestyi hyvin maailman listoilla; sen paras sijoitus Yhdysvalloissa ja Isossa-Britanniassa oli singlelistan kolmossija. Kakkossijalle kappale ylsi Japanissa ja Kanadassa.
"Erotica" sisältää samplen Kool and the Gang -yhtyeen hitistä "Jungle Boogie". Kyseinen kappale levytettiin vuonna 1974.
"Erotican" musiikkivideo, jonka ohjasi Fabien Baron, aiheutti kohua. Videolla esiintyivät Madonnan lisäksi näyttelijätär Isabella Rossellini ja valokuvamalli Naomi Campbell. Eroottinen musiikkivideo sisälsi otteita Madonnan Sex-valokuvakirjan kuvauksista. Yhdysvaltain MTV esitti videon vain kolme kertaa, ja vain myöhään yöllä. Musiikkivideosta on olemassa myös sensuroimaton, kymmenen sekuntia pidempi versio. Sensuroimattomalla videolla Madonna esiintyy muutaman kerran täysin alasti. "Erotica"-musiikkivideo sisältyi Madonnan The Girlie Tourin avajaisnumeroon.
"Eroticasta" on olemassa 19 erilaista virallista miksausta.
Euromast

Euromast
Euromast on Rotterdamissa Alankomaissa oleva näkötorni. Sen yläosassa toimii myös ruokaravintola. Tornista on mahdollista päästä alas noin sadan metrin matkan turvaköyttä pitkin 45 euron lisämaksua vastaan.
Erkki Pakkala

| Erkki Pakkala> Henkilötiedot |
| --- | --- |
Muut nimet:  Jussi Routa
Syntynyt: 27. huhtikuuta 1899 Helsinki
Kuollut: 3. heinäkuuta 1958 (59 vuotta) Espoo
Ammatti:  arkkitehti, kirjailija
Arvonimi: opetusneuvos
Vanhemmat:  Teuvo Pakkala ja Agnes Pakkala
Erkki Juho Pakkala, kirjailijanimi Jussi Routa (27. huhtikuuta 1899 Helsinki – 3. heinäkuuta 1958 Espoo) oli  suomalainen arkkitehti, opetusneuvos ja kirjailija.
Henkilöhistoria

Erkki Pakkalan vanhemmat olivat kirjailija Teuvo Pakkala ja Agnes Pakkala, kirjastoneuvos Samuli Pakkala oli hänen veljensä. Hän pääsi ylioppilaaksi Kokkolan suomalaisesta yhteislyseosta 1918 ja valmistui arkkitehdiksi Teknillisestä korkeakoulusta 1927. Pakkala asui Kuopiossa vuosina 1927–1951. Valentin Vaalan vuonna 1935 ohjaaman elokuvan Kaikki rakastavat käsikirjoitus perustui Pakkalan alias Jussi Roudan filminovelliin Aurinkoa ja vettä (1935). Erkki Pakkala toimi myös kuvaajana isänsä Teuvo Pakkalan käsikirjoittamassa ja ohjaamassa elokuvassa Sotapolulla, romanttinen kuvaus vapaussodasta (1921). Pakkala osallistui sisällissotaan 1918 valkoisten joukossa Kokkolan suojeluskunnassa.
Teoksia

Nimimerkillä Jussi Routa:
Filmikesän seikkailut: Elokuvatarina, romaani.  Gummerus 1931
Maantieritari: Kesäinen tarina nykyaikaisista ja vanhoista asioista, romaani.  Gummerus 1932
Seikkaileva kadetti, kevyt seikkailuromaani.   Gummerus 1933
Omalla nimellä:
Valokuvaajan muistivihko.  Kuopion museoseurojen valokuvauskerho 1928, 1929
Kamera, perhe ja albumi : valokuvauksellinen ajanvietekirja, Kotilieden kirjasto 32.  WSOY 1931
Kuvia lasten maailmasta, kynällä ja kameralla vanginnut Erkki Pakkala.  Gummerus 1931
Teknillinen piirustus osa 1: Mittausopillinen ja projektiopiirustus.  WSOY 1948
Ammattilaisen piirustus.  WSOY 1954
Teknillinen piirustus osa 2: Varjostus, aksonometria, perspektiivi.  WSOY 1958
Erkki Pakkalan suunnittelemia rakennuksia

Niiralan rukoushuone   (1934)
Saloharjun parantola   (1936)
Vaajasalon sairaalan päärakennus  (1936, laaj. 1951)
Kukkaismäen parantola   (1951)
Aiheesta muualla

Riekki, Helena: Kuopion kaupungin rakennushistoria : kaupungin rakentamisvaiheita vuodesta 1875.  Kuopio:  Kuopion kaupunki, 2005.  ISBN 951-842-293-1.  (suomeksi)
Evropesma

Evropesma, Montenegrossa Europjesma, oli Serbia ja Montenegrossa käytävä laulukilpailu, jonka voittaja edusti maata Eurovision laulukilpailussa. Sen järjesti Serbian televisio- ja radioyhtiön RTS:n ja Montenegron RTCG:n yhteinen UJRT.
Vuodesta 2005 lähtien kilpailussa oli järjestetty kaksi välieräkilpailua: Serbiassa Beovizija ja Montenegrossa Montevizija, joista kummastakin valitaan puolet finalisteista. Tätä aikaisemmin (vuonna 2004) näin ei ollut. Sekä vuoden 2005 että 2006 kilpailuissa on ollut kiistanalaisuuksia ja epäselvyyksiä. Enää Evropesmaa ei järjestettäne, sillä valtioliitto on jo purkautunut.
Evropesma 2005

Vuoden 2005 kilpailussa, joka järjestettiin Montenegron Podgoricassa, ennakkosuosikkeja olivat serbialaiset Ogi Radivojević ja Jelena Tomašević. Montenegrolaiset tuomarit antoivat hyvin vähän pisteitä serbialaisille, kun taas montenegrolainen yhtye No Name kappaleellaan Zauvijek moja sai tuomareilta täydet pisteet ja voitti myös puhelinäänestyksen. Puhelinäänestykseen liittyi epäselvyyksiä, sillä se kesti vain kymmenen minuutin ajan ja Montenegrosta äänestäminen oli ilmaista, kun taas Serbiasta soittaminen maksoi. Serbiassa oli myös teknisiä ongelmia puhelinäänestyksen kanssa. Euroopan yleisradioyhtiö EBU epäili No Name -yhtyeen kappaletta aluksi plagiaatiksi, mutta lopulta näin ei kuitenkaan ollut.
Evropesma 2006

Epäselvyydet jatkuivat myös vuoden 2006 kilpailussa, joka järjestettiin 11. maaliskuuta Serbian pääkaupungissa Belgradissa. Montenegrolaistuomarit antoivat nolla pistettä serbialaisille Flamingosi feat. Louisille ja  Ana Nikolićille, ja antoivat kahdeksan pistettä vuoden 2005 voittajalle No Namelle kappaleella Moja ljubavi ja toiselle montenegrolaisedustajalle Stevan Faddylle. Yleisöäänestyksesä serbialaisennakkosuosikit saavuttivat kaksoisvoiton ja No Name sijoittui kolmanneksi. Äänestyksen aikana paikalla ollut serbialaisyleisö ymmärsi, etteivät heidän suosikkinsa voittaisi, ja alkoi valua pois paikalta. Paikalle jäänyt yleisö buuasi ja osoitti mieltään voittaja No Namea kohtaan tämän tultua lavalle esittämään voittokappaleensa. Lopulta UJRT ei vahvistanut No Namen voittoa, eikä Serbian ja Montenegron valtioliitto lähettänyt edustajaa vuoden 2006 Eurovision laulukilpailuun. Kilpailu kuitenkin esitettiin televisiossa ja maiden asukkaat saivat osallistua puhelinäänestykseen. Serbia ja Montenegron jättämän paikan loppukilpailussa sai Kroatian edustaja Severina Vučković.
Aiheesta muualla

Serbian radio- ja televisioyhtiön RTS:n sivu kilpailusta (Arkistoitu – Internet Archive)
BBC News: Serbia and Montenegro pulls pop entry
Eros and Apollo

| ”Eros and Apollo” Studio Killers |
| --- | --- | --- |

Singlen tiedot
 Albumilta: Studio Killers
 Julkaistu: 8. heinäkuuta 2012 
 Kesto: 03.26
Studio Killersin muut singlet
| ”Ode to the Bouncer” 2011 | ”Eros and Apollo” 2012 | ”Jenny” 2013 |
Eros and Apollo on englantilais-tanskalais-suomalaisen Studio Killersin kappale yhtyeen nimeä kantavalta esikoisalbumilta. Kappale julkaistiin albumin toisena singlenä digitaalisesti 8. heinäkuuta 2012. Kappaleesta on tehty musiikkivideo, joka julkaistiin videopalvelu YouTubessa 27. huhtikuuta 2012.
Toisin kuin yhtyeen esikoissingle ”Ode to the Bouncer”, ”Eros and Apollo” ei noussut lainkaan listoille.
Kappaleet

Digitaalinen lataus
Eros and Apollo – 3.31
Eros and Apollo (Manhattan Clique Remix) – 6.10
Promosingle
Eros and Apollo – 3.32
Fa

Fa tarkoittaa seuraavia:
Englannin jalkapalloliitto, The FA, englannin sanoista The Football Association, brittiläinen jalkapalloliitto
eteisvärinä, FA, Fibrillatio Atriorum, yleinen sydämen rytmihäiriö
Fa, kunta Ranskassa
fa, solmisaatiossa duuriasteikon neljäs sävel, myös F-sävelen nimi varsinkin romaanisissa kielissä
fā’ (ف), arabialainen kirjain
femtoampeeri, tunnus fA, sähkövirran yksikkö
Ferrocarriles Argentinos, FA, argentiinalainen rautatieyhtiö
Fiat G.50, Suomen ilmavoimien konetunnus FA, italialainen hävittäjälentokone.
Forssan Alku, FA, suomalainen urheiluseura
persia, ISO 639-1 -koodi fa, kieli
Safair, IATA-koodi FA, lentoyhtiö
toiminimi, f:a, italian sanasta firma, yritysmuoto.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Fa”, voi hakea sivunnimihaulla, laajalla sivunnimihaulla tai tekstihaulla.
Faagiterapia

Faagiterapia on hoitomuoto, jossa hyödynnetään bakteriofaageja, bakteeri-infektioiden hoitamiseen. Menetelmällä on pitkä historia ja ensimäiset havainnot faagoterapian kaltaisesta hoidosta voidaan jäljittää raamatun aikoihin. Virallisesti faagiterapian historia alkoi kun Hank, Gamaleya, Twort ja d'Herelle käyttivät bakeriofageja tutkimuksissaan. Alun perin faagiterapia pitkälti sivuutettiin länsimaissa kun antibiootit saapuivat kliiniseen käyttöön, mutta sitä hyödynnettiin yhä Itä-Euroopan maissa ja entisen Neuvostoliiton alueella. Menetelmä on kuitenkin taas hiljattain saannut lisähuomiota johtuen meneillään olevasta kansainvälisestä antibioottiresistenssi kriisistä. Käytännössä faagiterapiassa hyödynnetään bakteriofageja, jotka tuhoavat kliinisesti merkittävien bakteereja potilaissa. Perinteisesti nämä bakteriofagit hankitaan luonnosta eristämällä, ja annostellaan suoraan potilaalle. Terapia tarjoaa lukuisia hyötyjä, kuten esimerkiksi suhteellisen halvat kustannukset, sekä bakteriofaagien spesifisyys. Bakteriofagit kykenevät yleensä lisääntymään vain hyvin pienessä määrässä eri bakteeri lajeja, joten oikein valittuna ne eivät vahingoita potilaan normaalia bakteerikantaa. Bakteriofagien perinteinen hankkimismenetelmä ei kuitenkaan ole historiallisesti osoittautunut kovin tehokkaaksi. Lähiaikoina on keskitetty lisähuomioita hoitomuodon tehostamiseksi josta yksi esimerkki on Mageeney, et al (2020), tutkimus jossa he kehittivät uuden menetelmän terapeuttisesti merkittävien bakteriofagien tunnistamiseen ja valmistukseen. Lyhyesti selitettynä heidän menetelmässään käytetään tilastollisia työkaluja lupaavien bakteriofaagejen löytämiseen olemassa olevista tietopankeista. Tämän jälkeen näiden löydettyjen bakteriofagejen hyödyllisyys varmistetaan usealla erilaisella testillä ja ne muokataan geneettisillä menetelmillä turvallisiksi.
F 1 (Cubesat)

F-1 on vietnamilainen Cubesat-satelliitti, joka laukaistiin avaruuteen 21. heinäkuuta 2012 japanilaisella H-2-kantoraketilla. Se on opetukseen tarkoitettua 1U-kokoinen (1 kg painoinen) Cubesat, jonka kehittivät FSpace laboratory, FPT Technology Research Institute ja FPT yliopisto, jotka toimivat Hanoissa.
Satelliitissa on kamera ja magnetometri ja useita satelliitin lämpötilaa mittaavia sensoreita. Satelliitin asennonsäätö on passiivinen perustuen magneettitankoihin.
Satelliitin kehitysprojekti alkoi vuoden 2008 lopussa. Satelliitin piti olla valmis vuonna 2011. Se piti laukaista uudella Neptune-raketilla, joka ei kuitenkaan ole valmistunut. Siksi se kuljetettiin ISS-avaruusasemalle japanilaisella H-2-raketilla, josta JAXAn astronautit lähettivät sen kiertoradalle. Satelliitin tavoite on toimia kolme kuukautta.
Rytmihäiriön diskografia

| 0 | 1 | 2 |
| --- | --- | --- |
 Rytmihäiriö Myötätuulirockissa vuonna 2011.
Julkaisut
| ↙Studioalbumit | 6 |  |
| ↙Kokoelmat | 2 |  |
| ↙EP:t | 3 |  |
| ↙Videot | 1 |  |
| ↙Musiikkivideot | 7 |  |
Tämä artikkeli käsittelee Rytmihäiriön diskografiaa.
Studioalbumit

| Nimi | Julkaisutiedot | Lista> Albumilista | Myynti |
| --- | --- | --- | --- |
| Surman siipien havinaa |  Julkaistu: tammikuu 1991  Levy-yhtiö: Spinefarm Records  Formaatti: LP, CD (2011) | #33 (2011)  |  |
| Saatana on herra |  Julkaistu: 14. helmikuuta 2005  Levy-yhtiö: If Society/Thrash and Burn  Formaatti: CD | #72  |  |
| Seitsemän surman siunausliitto |  Julkaistu: 18. lokakuuta 2006  Levy-yhtiö: Sakara Records  Formaatti: CD / Digitaalinen | #36  |  |
| Sarvet, sorkat, salatieteet |  Julkaistu: 27. helmikuuta 2008  Levy-yhtiö: Sakara Records  Formaatti: CD / Digitaalinen | #10  |  |
| Surmantuoja |  Julkaistu: 12. toukokuuta 2010  Levy-yhtiö: Sakara Records  Formaatti: CD / Digitaalinen | #6  |  |
| Todellisuuden mestari |  Julkaistu: 3. toukokuuta 2013  Levy-yhtiö: Sakara Records  Formaatti: CD / LP / Digitaalinen | #4  |  |
| Gambinapsykoosi |  Julkaistu: 28. syyskuuta 2018  Levy-yhtiö: Sakara Records  Formaatti: CD / LP / Digitaalinen |  |  |
| Surmacore |  Julkaistu: 11. elokuuta 2023  Levy-yhtiö: Sakara Records  Formaatti: CD / LP / Digitaalinen |  |  |
EP:t

| Nimi | Julkaisutiedot | Lista> Albumilista | Myynti |
| --- | --- | --- | --- |
| Surmatyö |  Julkaistu: 1990  Levy-yhtiö: Surmatyö Records  Formaatti: 7″ vinyyli, 12″ vinyyli (2011) | #47 (2011)  |  |
| Ihmisiä kuolee! |  Julkaistu: 1990  Levy-yhtiö: Spinefarm Records  Formaatti: 7″ vinyyli |  |  |
| Surmaa kännissä |  Julkaistu: 2003  Levy-yhtiö: Hukkalevyt  Formaatti: CD / Digitaalinen |  |  |
Kokoelmat

| Nimi | Julkaisutiedot | Lista> Albumilista | Myynti |
| --- | --- | --- | --- |
| Möfaa puujumalille |  Julkaistu: 1991  Levy-yhtiö: omakustanne  Formaatti: 7″ vinyyli |  |  |
| Surman vuodet – The Homicide Years |  Julkaistu: 2003  Levy-yhtiö: Mörri Records  Formaatti: CD |  |  |
Split-albumit

| Nimi | Julkaisutiedot | Lista> Albumilista | Myynti |
| --- | --- | --- | --- |
| Rytmihäiriö / Amen |  Julkaistu: 1992  Levy-yhtiö: Spinefarm Records  Formaatti: 12″ vinyyli |  |  |
| Chaosbreed / Rytmihäiriö |  Julkaistu: heinäkuu 2004  Levy-yhtiö: Homorock Records  Formaatti: 7″ vinyyli |  |  |
DVD:t

| Nimi | Julkaisutiedot | Lista> Albumilista | Myynti |
| --- | --- | --- | --- |
| Sakara Tour 2006 |  Julkaistu: 23. toukokuuta 2007  Levy-yhtiö: Sakara Records  Formaatti: DVD | #1  |  |
Musiikkivideot

”Pakko tappaa ihminen” (2006)
”Siriuksen samurai” (2008)
”Koska Saatana sanoo niin” (2010)
”Olen kännissä” (2013)
"Jäljet johtavat ryyppykämppään" (2014)
"Olen kännissä 25v" (2014)
"Spurgurituaali" (2018)
"Räjähtävä lepakko helvetistä" (2018)
"Viinamäen valioliiga" (2023)
Etelä-Pohjanmaan kansallispuku

versio, jossa punavoittoinen liivi.
Versio, jossa musta verkakankainen liivi.
Etelä-Pohjanmaalla on useita kansallispukuja. Tämä artikkeli kertoo Etelä-Pohjanmaan kansallispuvusta, joita on kaksi; naisen puku ja miehen puku. Sekä naisen että miehen puvusta on kaksi eri versiota: tarkistettu ja tarkistamaton.
Naisen puku > Etelä-Pohjanmaan eli Härmän-Isonkyrön kansallispuku

U. T. Sirelius julkaisi alkujaan Keski-Pohjanmaan (Härmän-Isonkyrön seutu) -nimisen kansallispuvun vuonna 1922. Kansallispukuraati muutti puvun nimen sittemmin Etelä-Pohjanmaan eli Härmän-Isonkyrön naisen kansallispuvuksi. Pukuun kuuluu punapohjainen flammuhame, musta parkkumiliivi, kulmikaspäänteinen pystykauluspaita, vihreä silkkiesiliina tai vihreää raskia muistuttava esiliina, vaskikoukussa riippuva tilkkutasku, helysolki, viheät sukat sekä päähine. Naisten päähine on koppamyssy/tykkimyssy, jonka tykki on nyplätty tai kirjailtu; tyttöjen päähine on tryytterö.
Naisen puku > Etelä-Pohjanmaan naisen mallipuku

Edellä mainittu Etelä-Pohjanmaan eli Härmän-Isonkyrön kansallispuku on tarkistettu vuonna 1991 Etelä-Pohjanmaan museo- ja kotiseutuyhdistys ry:n tilauksesta. Puku on seuraavanlainen:.
päähine: aikuisen naisen päähine on tykkimyssy. Koppa on päällystetty kermanvärisellä silkillä, joka on kirjottu ketjupistoin. Pitsi on frimodiglai. Tytön päähine on punainen silkkinauha.
paita on runsas ja siinä on suuri nelikulmainen pääntie, joka on laskostettu sekä edestä että takaa. Kaulus on yksinkertainen ja koristeeton, hihat ovat leveät ja kiinnitysreunastaan laskostetut, hihansuissa on vetopoimutus ja rannekkeet ovat kapeat, nirkkoreunaiset. Rannekkeissa on kiinnittiminä napinläpipari ja nyörit.
hame: runsas hamekangas on flammukuvioinen ja myötälaskostettu vyötäisiltä. Hameen etuosa, jonka esiliina peittää, on väritykseltään muusta hameesta poikkeava.
esiliina on kookas ja laskostettu, vihreää silkkiä. Esiliinan päissä on silmut, joihin solmiamisnauha pujotetaan.
liivi on vyötäröpituinen ja kapeaolkaiminen. Se kiinnitetään nurjalle ommelluilla hakasten silmuilla ja nyörillä. Liivikangas on punavoittoista raidallista parkkumia. Liivin voi vaihtoehtoisesti tehdä mustasta verkakankaasta.
asusteet: puvun kanssa voi käyttää silkkihuivia, tasku, joka kiinnitetään messinkisellä kokalla, kullattu helysolki, vihreät sileäneuleiset sukat, jotka ovat joko puuvillaa tai villaa, kengät ovat mustat nauhakengät, avokkaat tai soljelliset kansallispukukengät.
Miehen puku > Etelä-Pohjanmaan miehen kansallispuku

Puvun kokosivat Hulda Kontturi ja Tyyni Vahter vuonna 1953. Pukuun kuuluu mustat kapealuukkuiset housut, punapohjainen nastakuviollinen liivi, listahalkiollinen napitettu paita, takki ja helavyö. Pukua kutsutaan kansanomaisesti myös ”Jussi-puvuksi”, ilmeisesti Pohjalaisia-näytelmän päähenkilön mukaan. Eteläpohjalainen mieskuoro Jussit kutsuu esiintymisasuaan Jussi-puvuksi.
Miehen puku > Etelä-Pohjanmaan miehen mallipuku

Edellä mainittu Etelä-Pohjanmaanmiehen kansallispuku on tarkistettu Etelä-Pohjanmaan museo- ja kotiseutuyhdistys ry:n tilauksesta. Puku on seuraavanlainen:
päähine on käsin valmistettu lippalakki tai villahuopainen silinteri.
paita on pitkä alahärmäläinen sulhaspaita, jossa on laajat hihat ja napakka pystykaulus. Samanlainen paita kuuluu Siikajokilaakson miehen pukuun ja Keski-Pohjanmaan eli Kaustisen miehen mallipukuun.
housut ovat mustat verkahousut, joissa on melko kapea luukku ja kapeahkot suorat lahkeet, takamuksen väljyydestä muodostuu ”reppu”. Housujen kanssa voi käyttää nahkahenkseleitä. Samanlaiset, mutta eriväriset housut kuuluvat Siikajokilaakson miehen pukuun ja Keski-Pohjanmaan eli Kaustisen miehen mallipukuun.
tröijy on musta, lyhyt, sen kaulukset ovat suuret, messinkinapitus on kaksirivinen. Hihat ovat kapeat ja niissä on isohkot kalvosimet. Samanlainen, mutta erivärinen röijy kuuluu Siikajokilaakson miehen kansallispukuun.
liivi on punapohjaista pikkuraitaista parkkumia, jossa on pieni luonnonvalkoinen flammupilkku raidan keskellä. Liivissä on korkea pystykaulus ja se on yksirivinen.
asusteet: huivi on musta, punainen tai ruudullinen silkkihuivi. Sukat ovat mustat tai luonnonvalkoiset, ohutta villaa. Jalkineet ovat mustat nauha- tai solkikengät.
Falima Teao

Falima Teao (s. 1. tammikuuta 1931) on tokelaulainen henkilö. Hän toimi Tokelaun hallituspäämiehenä (ulu) helmikuusta 1997 helmikuuhun 1998 asti. Hän toimi myös Fakaofon konsulinjohtajana (faipule) tammikuusta 1996 tammikuuhun 1999 asti.
Falintil

Falintil on itätimorilaisen puolueen FRETILINin sotilaallinen osa. Ne taistelivat vuosina 1974-2002 aktiivisesti itsenäisen Itä-Timorin puolesta Portugalia ja Indonesiaa vastaan.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Falintil
Endosytoosi

Eri endosytoosimekanismeja
Endosytoosi tarkoittaa solun aktiivista aineenottoa solun sisään. Siinä aineet siirtyvät soluun siten, että solukalvoon muodostuu ensin pieni syvennys, joka myöhemmin kuroutuu kiinni soluun haluttava aine sisällään. Muodostunut rakkula (endosomi) kuroutuu irti solun sisään ja se voi luovuttaa sisältönsä jonkin toisen soluelimen jatkokäsittelyyn, mutta usein jatkokäsittely tapahtuu itse endosomissa. Jos muodostuvat rakkulat ovat pieniä nesterakkuloita, kutsutaan tapahtumaa pinosytoosiksi, muulloin puhutaan fagosytoosista.
Endosytoosi eksosytoosin ohella mahdollistaa myös solukalvon uudistamisen ja muokkaamisen. Esimerkiksi solukalvolle päätyvät proteiinit kulkevat Golgin laitteen läpi, josta ne päätyvät solukalvolle rakkulan kalvossa, joka yhdistyy solukalvon kanssa eksosytoottisesti.
Endosytoottisten rakkuloiden määrä vaihtelee solutyypistä riippuen muutamasta rakkulasta jopa 2500 rakkulaan minuutissa.
Endosytoosin mekanismi

Usein endosytoosiin liittyy solukalvolla olevat reseptoriproteiinit halutulle yhdisteelle, joka tullaan ottamaan sisään soluun. Yhdiste sitoutuu sille spesifisten reseptoreiden kanssa ja aloittaa endosytoosiprosessin. Tällaisia yhdisteitä ovat mm. kolesteroli, vasta-aineet, kasvunsäätelijäyhdisteet sekä rautaa sitovat proteiinit.
Reseptorin ensimmäiset 22 sytoplasmista aminohappoyksikköä (C-terminaali) sisältävät neljästä peptidistä koostuvan jakson (Phe-Arg-X-Tyr, missä X kuvaa mitä tahansa aminohappoa), joka mahdollistaa reseptoriproteiinin sitoutumisen proteiiniadaptoriin. Adaptori puolestaan vuorovaikuttaa kolmannen proteiinin, klatriiniin kanssa (engl. clathrin).
Klatriini koostuu kolmesta raskaasta ketjusta (180 kDa) sekä kolmesta kevyestä ketjusta (35 kDa). Se muodostuu solukalvon läheisessä tuntumassa (solun sisällä) ja spontaanisti polymerisoituu muodostaen päällysteen sisäänpäin pullistuneen solukalvon (ns. kaivon) ympärille. Proteiiniadaptori (kts. yllä) liittyy klatriinin raskaan ketjun vapaaseen päähän. Päällyste koostuu tarkasti ottaen klatriiniin liittyvistä proteiinikomplekseista, mm. COP I ja COP II (COP tulee englannin kielen termistä coat protein complex).
Reseptorit voivat jo tässä vaiheessa olla lokalisoituneet kaivon yläpuolelle, mutta viimeistään, kun niihin on sitoutunut niille spesifinen yhdiste. Yhdisteen sitoutuminen saa aikaan reseptorin rakenteen hienoisen muuttumisen, jonka seurauksena ne jäävät loukkuun kaivoalueelle diffundoituessaan solukalvoa lateraalisesti (eli kalvon tasossa). Kaivo syvenee, kunnes lopulta irtoaa solukalvosta klatriini-päällysteiseksi rakkulaksi.
Sytoplasmassa klatriini ja reseptoriproteiiniadaptorit irtoavat ja ne kierrätetään. Tätä katalysoi spesifinen chaperone-proteiini, josta käytetään suomeksi nimityksiä saperoni ja kaitsijaproteiini (chaperone-proteiinit ovat yleinen perhe proteiineja, jotka avustavat tietyissä toimenpiteissä, kuten tässä rakkulan päällysteen riisumisessa).
Nyt paljas rakkula sisältää reseptorit kalvossaan, joihin on sitoutuneet kuljetettavat yhdisteet rakkulan sisäpuolella. Rakkulasta käytetään nyt termiä aikainen endosomi.
Klatriinilla on endosytoosissa pääasiassa kaksi tehtävää. Se
auttaa pitämään huolen, että tietty rakkula sisältää vain tiettyjä solun ulkopuolisia yhdisteitä
auttaa kaareuttamaan solukalvoa sisäänpäin
On huomattava, että useampia erilaisia reseptoreita voidaan sisällyttää yhteen rakkulaan.